作者：张先
词牌/韵律：倾杯・倾杯乐

paragraphs: 飞云过尽，明河浅、天无畔。
草色栖萤，霜华清暑，轻飔弄袂，澄澜拍岸。
宴玉麈谈宾，倚琼枝、秀挹雕觞满。
午夜中秋，十分圆月，香槽拨凤，朱弦轧雁。
正是欲醒还醉，临空怅远。
壶更叠换。
对东西、数里回塘，恨零落芙蓉、春不管。
笼灯待散。
谁知道、座有离人，目断双歌伴。
烟江艇子归来晚。